
VICLEIUL DIN TÂRG U-JIU 


Cele trei texte publicate aici, au fost culese de la cele trei tacâmuri de irozi 
cari singure au jucat în timpul Crăciunului 1932, la Tg. Jiu. Culegerea sa făcut 
în zilele de 26 — 29 Decemvrie, în casele d-lui Grigore Bălănescu, director pen¬ 
sionar al Băncii Naţionale, str, Tudor Vladimirescu Nn 57, 

„Vicleiul" jucat astăzi în capitala judeţului Gorj şi în satele învecinate, nu 
este, desigur, o fală a artei populare româneşti- Vechiul miez ţărănesc, el însuş 
sărăcit şi decăzut, a fost cu totul copleşit de tot soiul de adaosuri urbane şi suburbane, 
unele semănând a fragmente din reviste, mai vechi (poate din timpul răsboiului 
de la 77 ?) sau mai noui, cu dialog nu odată presărat cu „pungăşii de Bucureşti", 
după cum le spune unul din actori, cu frânturi păsăreşti etc, Iar repertoriul muzical 
pare şi el un pot-pourri, în care stau alături cântece de stea, cu cântece soldăţeşti, 
de pildă „Azi am să crestez în grindă", romanţe mai mult sau mai puţin demo¬ 
date, ca „Ah mamă, ah mamă", cuplete de revistă, ca „De când traiul sa 
scumpit" etc. 

Deci nu calităţile estetice ale acestor texte ne-ar fi putut hotărî la publicarea 
de faţă. Scopul nostru este numai să dăm o pildă a unui sistem de culegere şi de 
redactare, pe care în multe rânduri l-am întrebuinţat cu folos. Spre deosebire de 
cel obişnuit, sistemul acesta de culegere urmăreşte deoparte înregistrarea fenomenului 
cercetat în clipa şi la locul unde se petrece el, cu ocolirea, pe cât cu putinţă, a 
oricărei reconstituiri şi dictări din memorie; de altă parte ţinteşte la adunarea 
odată cu faptul artistic, a tuturor datelor asupra condiţiilor din care el se naşte şi 
în care vieţueşte. 

Culegerea asupra faptului nu se poate face decât cu ajutorul unor anume 
mijloace tehnice; stenografia, fonograful, aparatul fotografic şi cel cinematografic. 
Am stenografiat, prin urmare, dialogul vicleiurilor chiar în timpul jocului, înregistrând 
melodiile la fonograf numaidecât după sfârşitul lui; jocul a fost cinematografiat, 
iar trupele precum şi anume scene, au fost fotografiate deosebit, 

S’au strâns totodată amănunte cu privire la terminologia locală, origina textelor, 
origina şi circulaţia melodiilor, relaţiile dintre membrii alcătuitori ai trupelor, dintre 
trupe între ele, trupe şi autorităţi, trupe şi public, etc. 

Din nefericire, filmele nu pot fi folosite la tipar. De altă parte, cu toată 
străduinţa culegătorilor, s’au strecurat totuş unele scăpări. Lipseşte ici colo câte 
un amănunt informativ, iar o melodie nu a fost înregistrată. Fotografiile, din pricina 
lipsei de lumină, au trebuit să fie făcute afară, iar nu în casă, unde s’au jucat 
vicleiurile. 

Cât priveşte prezentarea materialului, este o nouă aplicare a unei metode de 
transcriere, care a mai fost întrebuinţată pentru muzică (vezi Const, Brăiloiu; 
„Despre bocetul de la Drăguş", Arhiva pentru ştiinţa şi reforma socială, An. 
X, 1932). 

Metoda aceasta porneşte de la convingerea că însemnătatea instinctului de 
variaţie este covârşitoare în arta populară; că, prin urmare, înfăţişarea grafică a 
oricărui fenomen repetat, trebue să îngădue cuprinderea repede cu privirea a 
variantelor, sau a variaţiilor din sânul variantelor. Scrierea sinoptică verticală a 
melodiilor, am înlocuit-o de data aceasta cu scrierea sinoptică orizontală a textelor; 
cunoscuta „punere pe două coloane" (aci, pe trei). 

Nevoile paralelismului ne-au silit uneori să răsturnăm ordinea elementelor, 
Vicleiul din Tg, Jiu cuprinde 3 părţi: jocul păpuşilor, irozii propriu zişi („tăierile") 
şî un final. Unul din jocuri începe însă cu „tăierile"; redactarea a trebuit să treacă 
peste această deosebire. Altădată am schimbat înşirarea unora din replici, arătând 
cea adevărată prin numerotare. 

Troian Herseni.' Ceata Feciorilor din Drăguş 

Ceata de Crăciun a feciorilor din Drăguş (193Q). In frunte; vătaful mare cu 
steagul, după el vătaful mic cu plosca şi cetaşii. Ultimul e „lăutarul" cu clarinetul 













C. Brăiloiu şi H. H. Stalii.- Vicleiul din Târgu-Jiu 

Vicleiul A (Târgu-Jiu) 



Vicleiul B (Târgu-Jiu) 

C. Brăiloiu şi H. H. Stahl: Viclsiul din Târgu-Jiu 



Teatrul de păpuşi al „Vicleiului" B 



Scenă din „Tăieri (Vicleiul A) vezi textul 

C. Brăiloiu şi H. H. Stahl .■ Vicleiul 


din Târgu-Jiu 

Vicleiul C (Vădeni) 

Vasîle Popescu, Vasile Prandea, Gheorghe Groza, 
Gheorghe ? Brelea, Nicolae Arhot [„Arhot n'a 
venit şi s'a dus Grigore Diaconescu în loc“], 
Titu Smântănescu. Cu stimă ss. „Vasile Prandea” 
Cererea poartă următoarea rezoluţie: „Se a- 

4) „De anul trecut am băgat-o în Videi" (GI. Negreanu). 

